שייגעצ

שייגעצ (ביידיש: "פרחח") היא להקת רוק ישראלית שפעלה בשנים 1999 - 2011, והוציאה שלושה אלבומים וכן שני מיני-אלבומים. בשנת 2020 התאחדה הלהקה. בקיץ 1999 הכיר אלון יהודה, לימים מנהל להקת שייגעצ, בין יובל מנדלסון, שהיה אז תלמיד תיכון אשר להקתו "טיטי מחפשת בית" התפרקה זה עתה, ובין אבי מרקוביץ', שיקו פלדמן ודנה רגב (שמאוחר יותר זכתה לכינוי "דנה קראש"). בעקבות היכרות זו הוקמה בספטמבר 1999 להקת "שייגעצ". במאי 2000 החלה הקלטת האלבום הראשון של שייגעצ באולפן ההקלטות "נויז". האלבום נקרא "ניו יורק-רפיח", והופק מוזיקלית על ידי עופר קורן. האלבום הושפע מלהקות כמו נירוונה, פיקסיז, סוניק יות', והסקס פיסטולס. בסיום ההקלטות עזבה דנה רגב את הלהקה ואת מקומה תפס אסף רייז, מתופף להקת שמה למה דינג דונג דאז. בנובמבר 2001 יצא האלבום "ניו יורק-רפיח" לחנויות ובו הלהיטים "עושה ביד", "ערוץ הילדים", ושיר הנושא "ניו יורק-רפיח". בהופעת הבכורה התארחו גיא מרוז (שביצע עם "שייגעצ" שיר סאטירי מקורי בשם "אברום בורג"), ודן תורן. הלהקה החלה להופיע בתדירות גבוהה יותר וכך צברה לה קהל רב בכל רחבי ישראל. שייגעצ לקחה חלק בפסטיבלי הרוק "רוק עצמאות", ניצנים וצמח, והספיקה להוציא שני קליפים לשירים "עושה ביד" ו"ניו יורק-רפיח". בשנים 2002 ו-2003 חיממו שייגעצ את הופעותיה של להקת "מוניקה סקס", וכך נקשרו קשרי ידידות עם הלהקה ובעיקר עם המתופף שחר אבן צור, שבאותו זמן עבד על אלבום הבכורה שלו. אבן צור הזמין את שיקו פלדמן לנגן בתקליט, ולאחר מכן החליטו חברי שייגעצ שאבן צור יפיק מוזיקלית את אלבומם השני. להקת שייגעצ חתמה על חוזה עם חברת התקליטים "הד ארצי", וביוני 2003 נכנסה להקליט את אלבומה השני באולפני די.בי. האלבום הוקלט תוך שבוע בלבד. אלבומה השני "משקאות חריפים" יצא ביוני 2004 ובו הלהיטים "מרילין מונרו", "אבא עורך דין", שיר הנושא "משקאות חריפים" ועוד. מאלבום זה צולמו וידאו קליפים לשירים "מרילין מונרו" ו"אוי ואבוי". אלבומה השלישי של שייגעצ, "להפסיק לאכול עוגות", יצא בהפקתו של יובל שפריר בשנת 2006. באפריל 2006 יצא הסינגל הראשון מהאלבום, "התחרות האולימפית", ובסתיו של אותה שנה יצא סינגל נוסף, "המילים הכי יפות". שני הסינגלים אף גובו בווידאו קליפים. האלבום יצא לאור רשמית ב-24 בנובמבר 2006 ובהופעה החגיגית ששודרה בגלי צה"ל התארח גידי גוב וביצע עם הלהקה את השירים ערב אבוד, כמעט סתיו, אבא עורך דין ואת יפה. לקראת יום העצמאות ה-60 של ישראל הקליטו שייגעצ מיני-אלבום בשם איזה יופי, ובו חמש גרסאות כיסוי לשירי ארץ ישראל הישנה, ביניהן החידוש לשיר שלום לך ארץ נהדרת, שיצא גם כסינגל וגם כקליפ. בשנת 2009, החל יובל מנדלסון להקליט אלבום סולו, אך הלהקה המשיכה לפעול עד שנת 2011, אז הפסיקה את פעילותה. בספטמבר 2019 התארחו שלושת חבריי שייגעצ: אסף רייז, שיקו פלדמן ואבי מרקוביץ' בהופעה של יובל מנדלסון והמסע לפולין במועדון הבארבי. בינואר 2020, הלהקה העלתה הופעת איחוד בהאנגר 11, תל אביב. באפריל 2021, הלהקה העלתה שתי הופעות איחוד במועדון הבארבי, תל אביב. ב־27 בינואר 2022, עלתה למופע איחוד לחגיגת 20 שנה מאז הוצאת אלבומם הראשון "ניו יורק רפיח" בהאנגר 11, תל אביב. ב-20 בדצמבר 2022, לאחר 16 שנים ללא חומרים מקוריים חדשים, הוציאו שייגעצ מיני-אלבום בשם "חידושים והמצאות". ב-11 בפברואר 2023, הלהקה העלתה הופעה חגיגית לכבוד המיני-אלבום החדש בהאנגר 11, תל אביב. ב- 3 ביוני 2024, סולן הלהקה יובל מנדלסון התארח בפודקאסט 1+1 של אסף ליברמן, בו הייתה רמיזה על הופעת איחוד לכבוד 20 שנה לאלבום השני ״משקאות חריפים״ ב-27 ביוני 2024 הכריזה הלהקה על הופעה ״20 שנה למשקאות חריפים״ במועדון הבארבי. וב-12 ביולי 2024 הוציאה הלהקה E.P חדש בשם ״עוד משקאות חריפים״ ששם שירים שהקליטה הלהקה בתקופת משקאות חריפים אך לא יצאו לאור. יובל מנדלסון - גיטרה, שירה שיקו פלדמן - גיטרה אבי מרקוביץ - בס אסף רייז - תופים דנה רגב - תופים ניו יורק-רפיח (LA4, 2001) משקאות חריפים (הד ארצי, 2004) להפסיק לאכול עוגות (הד ארצי, 2006) איזה יופי (מיני-אלבום, הד ארצי, 2008) חידושים והמצאות (מיני-אלבום, נענע דיסק, 2022) מהדורות ויניל חידושים והמצאות (כתקליט אריך-נגן קטן) שייגעצ, ברשת החברתית פייסבוק שייגעצ, ברשת החברתית אינסטגרם שייגעצ, באתר אפל מיוזיק (באנגלית) שייגעצ, באתר ספוטיפיי שייגעצ, באתר MusicBrainz (באנגלית) שייגעצ, באתר Discogs (באנגלית) שייגעצ, באתר Songkick (באנגלית) שייגעצ, באתר Tab4u שייגעצ, באתר בנדקמפ שייגעצ, באתר MOOMA (בארכיון האינטרנט) אבי לבקוביץ', עכבר העיר תל אביב, הבוגרים, באתר הארץ, 21 ביוני 2006 - ריאיון לקראת צאת האלבום השלישי אמירה מורג, תכירו את השייגעצ מנדלסון, באתר ynet, 22 ביולי 2004 ביקורות: גידי אביבי, הילדים של מוניקה, באתר הארץ, 8 ביולי 2004 גבע קרא עוז, חשיבותה של אי רצינות, באתר ynet, 4 ביולי 2004 אסף כהן, עכבר העיר, הטוב, הרע והמכוער, באתר הארץ, 10 בדצמבר 2006 נויה כוכבי, יובל מנדלסון: הילד הרע הוא קלישאה, באתר הארץ, 22 במאי 2009